Let's Do It! World

Ulatuslike koristustalgute päritolu

03.05.2008 andis Eestis üle 50 000 inimese oma panuse selleks, et puhastada Eesti loodus prügist. Koristustalguga kaasnenud meediakajastust jälgis ka ülejäänud Eesti elanikkond ja välismeedia. Koristustalgutest võttis osa 4% Eesti 1,3 miljoni suurusest rahvaarvust, mis on võrdeline 15,3 miljoni USA elaniku või 57 miljoni India elanikuga. Pärast Eestis toimunud talguid levis idee üle Euroopa ning väljapoole Euroopat. Juba järgmisel kevadel 2009. aastal koristati looduskeskkonda Lätis ja Leedus, kus võttis talgutest osa enam kui 250 000 inimest. Lätis ja Leedus jätkatakse koristustalgutega ning aasta-aastalt võtab talgutest osa üha enam inimesi. 20.03.2010 koristas Portugalis looduspaiku 200 000 inimest. Portugali eeskuju järgis peagi ka Sloveenia, kus võttis talgutest osa rekordiliselt 270 000 inimest (see moodustab Sloveenia rahvaarvust 13%). Sama aasta juunis korraldati koristustalgud ka Ukraina pealinnas Kiievis.
2011. aasta lõpuks oli Teeme Ära! koristustagutest osa võtnud enam kui 2,5 miljonit inimest 16 riigist – Eesti, India, Sloveenia, Serbia, Soome, Rumeenia, Läti, Leedu, Portugal, Bulgaaria, Moldova, Ukraina, Kambodža, Venemaa, Ungari ja Brasiilia. 2017. aasta lõpuks on eelpool nimetatud riikidele lisandunud veel näiteks Rootsi, USA, Itaalia, Albaania ja Austria koos veel 52 riigiga ning talgutest osavõtnute arv on kasvanud 18 miljoni inimeseni.

Maailmakoristuspäev 2012

2012. aasta 24. märtsist kuni 25. septembrini toimus mitmeid koristustalguid üle maailma tuues kokku miljoneid vabatahtlike 96 riigist. Talgupäevade sari sai alguse Sloveenia ja Portugali vabatahtlike poolt 24. märtsil 2012.
Selleks, et tuua kokku tegijad ja algatajad ning jagada kogemusi, korraldasid Teeme Ära! meeskonnad töötubasid ja regionaalseid kogunemisi tutvustades seeläbi "Maailmakoristuspäev 2012" ideed üle maailma. Igas riigis on moodustatud juhtgrupp või eraldi organisatsioon, mis koristustalgute läbiviimist organiseerib.

Maailmakoristustalgud 2018. aastani

Pärast 2012. aastal ellu viidud globaalse koristusprojekti edu seati veelgi ambitsioonikamad plaanid. Ajavahemikul 06.–09.02.2014 Kosovos peetud "Teeme ära! Puhta maailma konverentsil" lepiti kokku, et globaalse liikumise eesmärgiks on koristada loodusesse ebaseaduslikult ladestatud tahked jäätmed kogu maailmast ning hoida planeet puhtana. Selleks, et jõuda vajaliku muutuseni ühiskonnas globaalselt, seadsid projekti eestvedajad ambitsioonika eesmärgi kaasata 2018. aasta talgutele 380 miljonit inimest 150 riigist. "Let's Do It! World" järgi moodustab see arv 5% maailma rahvaarvust ning on eeldatavalt suurus, mis toob kaasa jätkusuutliku muutuse. Ülemaailmne koristuspäev 2018. aastaks on planeeritud 15. septembriks.

Prügiladestuskohtade kaardistamine

Suureulatuslikele koristustalgutele eelneb prügiladestuskohtade kaardistamine. Kaardistamine on koristusaktsioonide läbi viimiseks varem toimunud Google Earth tarkvaral põhjal loodud programmiga. 2007. aastal võtsid Skype'i üks algatajaid ja kunagine süsteemiarhitekt Ahti Heinla ja MicroLinki asutaja Rainer Nõlvak kasutusele Google Earthi ja GPS-signaaliga varustatud mobiiltelefonid, et kaardistada ja üles pildistada loodusesse ja linnakeskkonda 11 000 illegaalset prügiladestuskohta üle terve Eesti. Prügiladestuskohtade kaardistus oli aluseks 2008. aasta esimese Eesti "Teeme ära!" kampaania organiseerimisel ning vabatahtlike suunamisel just neid paiku koristama. Edaspidi on teised riigid "Let's Do It" aktsioonide korraldamisel kasutanud Eesti praktikat.
2018. aasta ülemaailmseks koristuspäevaks on loodud spetsiaalne nutirakendus, mida iga inimene saab tasuta enda telefonis kasutada ja anda prügiladestukohtadest teada. World Cleanupi rakendustarkvara on loodud Let's Do It! ja tehnoloogiafirma Qualitance meeskondade koostöös.